procesaur/Wiki.mk huggingface dataset:
Ванчо Бурзевски

Ванчо Бурзевски ( во — во ) — македонски комунист, борец за слобода на Македонија, учесник во НОВ, економист, универзитетски професор и амбасадор.
1 Животопис
Бил учесник во МАНАПО во Загреб и во Белград (1938–1941) и член на КПЈ (1941). Во НОАВМ, тој бил член на МК на КПЈ во Свети Николе (1941) и организатор на Воениот комитет за Овчеполската околија, секретар на ОК на КПМ во Гостивар, член на Окружниот комитет на КПМ во Тетово, секретар на Првиот областен комитет на КПМ, избран делегат за Второто заседание на АВНОЈ, делегат на Првото заседание на АСНОМ и заменик-политички комесар на дивизија на НОВЈ. За време на НОБ, Бурзевски бил вклучен во една од најконтроверзните епизоди околу убиството на партизанката Лена Стојчевска.
По Ослободувањето, тој бил секретар на Комисијата за аграрна реформа и колонизација и помошник на министерот за аграрна реформа и колонизација при Владата на ФНРЈ, началник на Контролната комисија на ФНРЈ, член на Централната ревизиона комисија на КПЈ, министер за земјоделство во Владата на НРМ, министер за стопанство во Владата на СРМ, републички и сојузен пратеник, член на ЦК на КПМ, член на Главниот одбор на ССРНМ и СЗБНОВ на Македонија, амбасадор на СФРЈ во Замбија, професор и декан на Економскиот факултет во Скопје. Носител е на Партизанска споменица 1941.
2 Трудови
* Економика на аграрот, учебник, три изданија -1959, 1961 и 1963
* Економската положба на македонските селани помеѓу двете светски војни, Скопје, 1982
* Увод во научната работа, учебник, 1981
* Дијалектиката на Титовото дело, 1983
* Ефикасна поединечна наобразба, 1983
* Колонизација и деколонизација на Македонија, 1987
* Неодминлив развоен период, Скопје, 1999
* Одбрани статии, библиографско издание, книга I, II и III
* О колонизацији Македоније, Скопје, 1945
* Некои аспекти на односите село-град, ноември 1959
* Ситното стопанство во денешни услови
* Проблеми на интеграцијата во земјоделството, 1972
* Значењето на економското натпреварување помеѓу СССР и САД
* Проблеми во исхраната во светот
* Зошто Југославија не направи национализација на земјата
Диме Туриманџовски

Диме Туриманџоски – Горски (Кавадарци, 1913 – Кралево, Србија, 11 октомври 1945) – македонски партизан, учесник во НОБ, воен раководител.
Член е на КПЈ од 1941 година. Од 1943 година е борец на Тиквешкиот партизански одред „Добри Даскалов“, потоа е командант на баталјонот „Страшо Пинџур“, а по формирањето на Втората македонска бригада нејзин командант. Во 1944 година станал член на Главниот штаб на НОВ и ПОМ и работел на теренот на Скопска Црна Гора. Бил делегат на Првото заседание на АСНОМ. Загинал во авионска несреќа кај Кралево, Србија.
Коста Јашмаков

Коста Јашмаков (Битола, 29 октомври 1912) – учесник во НОБ, воен командант од НОАВМ, потполковник на ЈНА.
Завршил воена академија. Во времето на Априлската војна (1941) бил капетан II класа на југословенската војска. Како член на КПМ и учесник во НОАВМ (од април 1944), првин бил началник на Штабот, а потоа командант на Третата македонска бригада (од 6 август 1944), делегат на Првото заседание на АСНОМ, а како унапреден мајор (1 декември 1944) и командант на Четириесет и втората (кумановска) дивизија и началник на Штабот на Петнаесеттиот (македонски) корпус на НОВЈ.
По Ослободувањето бил помошник на командантот на воена школа, наставник на ВВА на ЈНА и др. Рано му престанала активната служба во ЈНА (1959 година) и бил пензиониран со чин потполковник.
Фустан

Фустан е парче облекување, кој обично го носат жените и девојчињата. Должината на фустанот варира во зависност од модата и приликата. Може да биде долг до под или кратка над колена. Изгледот на фустанот се менувал во текот на историјата. Постојат многу различни форми на фустани.
1 Историја
Старите Римјани носеле долен фустан, туника и горен фустан, тога. Со текот на времето фустаните станале посложени и пораскошни. Во градовите модните промени биле почести, додека на село луѓето носеле народна носија. Постоеле фустани за секојдневно носење и фустани за свечени прилики, кои биле пораскошни. Во минатото главни материјали за изработка на фустани биле: лен, коноп, памук,волна и свила. Сè до модерното време се носеле исклучитело долги фустани, оние до под или долги до зглобот . Исто така сè до околу 1800 година жените не носеле панталони, туку носеле фустани и здолништа. За време на барокот, се носеле отмени фустани со кринолин и корсети. Во поново време се појавиле нови материјали за изработка на фустани, нови форми и кроеви на фустани.
2 Видови на фустани
* Венчален фустан или венчаница е долг, обично бел фустан кој го облекува невестата за венчавка.
* Мал црн фустан е краток, непретенциозен вечерен или коктел фустан, кој го лансирала модниот творец Коко Шанел.
* Матурски фустан е свечан фустан, кој девојките го облекуваат за матура.
* Коктел фустан е фустан предвиден за неформални прилики како на пример забава.
* Фустан за бал се носи за посебно свечани прилики како на пример балови.
* Вечерен фустан за вечерни и ноќни излегувања.
* Бизнис фустан се облекува за деловни и службени прилики.
* Летен фустан е неформален, лесен фустан кој се носи преку лето.
* Редовнички фустан или хабит кој го носат редовниците и редовничките.
3 Фустанот како мотив во уметноста и во популарната култура
* „Југото-фустан“ — краток расказ на Оливера Ќорвезироска од 2021 година.* „Фустан“ (англиски: ''Dress'') - песна на британската рок-музичарка П Ј Харви (''P J Harvey'') од 1992 година.* „Совршениот фустан“ (англиски: ''This Perfect Dress'') — песна на американската рок-музичарка Марија Меки (''Maria McKee'') од 1996 година.
Јован Ѓелев

Јован Ѓелев (поп Шаќо) (с. Дреново, Кавадаречко, 8 ноември 1880 – Скопје, 18 март 1954) – македонски свештеник, учесник во Илинденското востание и во НОБ.
На неколку-месечна возраст останува без мајка, а грижата за негово одгледување ја преземаат неговите две постари сестри. Учествува на Илинденското востание. Бил очевидец на борбата што на 13 јули 1905 година се водела помеѓу четата на војводата Добри Даскалов и голема турска војска предводена од кајмакамот на Кавадарци Шефки Аки-бег.
Уште во почетокот на вооружената борба против фашистичкиот окупатор Поп Шаќо застанал на страната на HOB. Во 1943 година поради тоа бил фатен од страна на контрачетата на Атанас Калчев и бил безмилосно тепан и измачуван за да ги каже неговите врски со партизаните. Откако бил пуштен на слобода, се приклучил на борците на Втората македонска бригада, каде бил назначен за бригаден свештеник.
Во август 1944 година Јован Ѓелев е избран за делегат на Првото заседание на АСНОМ, а на Второто заседание на АСНОМ, одржано од 28 до 30 декември 1944 година е избран за член на Президиумот на АСНОМ.
По Ослободувањето бил свештеник во црквата „Св. Димитрија“ во Скопје. Одликуван е со Илинденска споменица 1903 година, со Орден од прв ред „Братство и единство“ (11 јули 1945), а одликуван е и од Серускиот патријарх Алексеј со Златен граден крст (14 јули 1945).
Лазар Калајџиски

Лазар Калајџиски – Добри (Неготино, 25 март 1913 - Скопје, 6 декември 1987) — македонски комунист, воен командант на НОАВМ и полковник на ЈНА.
Како активист на работничкото движење (1935 година), бил примен за член на КПЈ во ноември 1939 година и бил секретар на Партиското поверенство на КП во Неготино (август 1940 година).
Во НОАВМ бил секретар на Месниот комитет на КПЈ во Неготино и раководител на Месниот воен штаб, заменик командант на Третата оперативна зона на НОВ и ПОМ (од април 1943), потоа и командант (од август 1943), заменик командант на Тиквешкиот партизански одред „Добри Даскалов“, заменик командант, а потоа и командант на Втората македонска бригада (9 декември 1943), заменик командант на Четириесет и првата (македонска) дивизија на НОВЈ и заменик командант на Петнаесеттиот (македонски) корпус. Бил избран за делегат на Второто и Третото заседание на АВНОЈ и учесник на Првото заседание на АСНОМ.
По Ослободувањето завршил Воена академија, бил командант на Воената област во Битола, началник за народна одбрана при Владата на НРМ. Носител е на Партизанска споменица 1941.
1 Поврзано
* Пано Калајџиев
Стоилко Ивановски-Планински

Стоилко Иваноски–Планински ( во Ораов Дол — во ) — македонски комунист, учесник во НОБ и професор. Бил носител на Партизанска споменица од 1941.
1 Животопис
Бил член на КПМ од 1941 година, организатор на партизанското движење во областа Азот. Летото 1942 година бил уапсен од бугарската полиција. Во септември 1942 година станал политички комесар на НОПО „Димитар Влахов“. По формирањето на баталјонот „Мирче Ацев“ на 18 август 1943 година на планината Славеј (Охридско), првата регуларна единица на НОВ и ПОМ, поставен е за негов политички комесар.
Бил заменик-политички комесар на баталјон во Првата македонско-косовска бригада и на партизанскиот одред „Трајче Петкановски“. Член на Првото заседание на АСНОМ и одговорен за создавањето на органите на власта во Скопската област.
По ослободувањето бил секретар на околискиот народноослободителен одбор за Велешката околија. Автор бил на повеќе книги со тематика од НОАВМ.
Мултиплексирање со брановодолжинска распределба

Мултиплексирање со брановодолжинска распределба (МБР) (англ. wavelength-division multiplexing (WDM)) – технологија во оптичките комуникации која врши мултиплексирање на сигналите на оптичките носители на едно оптичко влакно користејќи различни бранови должини (бои) на ласерската светлина. Оваа техника овозможува двонасочни комуникации преку едно оптичко влакно, како и мултиплицирање на капацитетот.
Терминот „мултиплексирање со брановодолжинска распределба“ се користи за оптички носител (кој вообичаено се опишува со неговата бранова должина), додека „мултиплексирање со честотна распределба“ вообичаено се користи за радио носител (кој најчесто се опишува со неговата честота). Бидејќи „брановата должина“ и „честотата“ се заемно поврзани со едноставен директно инверзен однос, во кој производот на честотата и брановата должина е еднаков на „с“ (брзината на простирање на светлината), двата термини всушност го опишуваат истиот концепт.
1 Системи со мултиплексирање со брановодолжинска распределба
1.1 Принцип на работа на мултиплексирањето со брановодолжинска распределба
Системите со МБР во предавателот (трансмитерот) користат мултиплексер за да спојат повеќе сигнали заедно, а во приемникот демултиплексер за истите да ги раздвојат. Со правиот вид на оптичко влакно можно е ист уред да ги врши двете функции истовремено и да функционира како оптички додади-извади мултиплексер (англ. optical add-drop multiplexer).
Концептот бил објавен во 1970 година, а веќе во 1980 година лабораториски бил реализиран систем со МБР. Првите системи со МБР комбинирале само два сигнала. Модерните системи можат да управуваат до 160 сигнали и на тој начин да го прошират основниот 10 Gbit/s систем кој работи преку една оптичка парица на преку 1,6 Tbit/s. Системите со МБР се популарни кај телекомуникациските компании бидејќи им овозможуваат проширување на капацитетот на мрежата без поставување нови оптички кабли. Со користење на МБР и оптички засилувачи, операторите може да сместат повеќе генерации на технолошки развој во нивната оптичка инфраструктура без притоа да мора да вршат големи зафати во нивната магистрална мрежа. Капацитетот на одредена врска може да се прошири едноставно со надградување на мултиплексерите и демултиплексерите на краевите на врската.
Ова често се изведува со користење на оптички-во-електричен-во-оптички премин на самиот крај на транспортната мрежа, што овозможува интероперабилност со постојната опрема со оптички интерфејси.
Повеќето системи со МБР работат на мономодни оптички влакна, чии пречници на јадрото изнесуваат 9 µm. Одредени облици на МБР може исто така да се користат на мултимодни оптички влакна чии пречници на јадрото изнесуваат 50 или 62,5 µm.
Раните системи со МБР биле скапи и комплицирани за работа. Стандардизацијата и подоброто разбирање на динамиката на системите со МБР ги направија овие системи поевтини за воведување.
Оптичките приемници, спротивно на ласерските извори, тежнеат да бидат широкопојасни уреди. Демултиплексерот мора да обезбедува селективност на брановата должина на приемникот на системот со МБР.
Николас Лодеиро

Марсело Николас Лодеиро Бенитес (роден на 21 март 1989 година во Пајсанду) — уругвајски фудбалер, играч од средниот ред на Сиетл Саундерс и на уругвајската репрезентација.
1 Кариера
Лодеиро е роден во 1989 година во Пајсанду, Уругвај, град кој се наоѓа во близина на границата со Аргентина. Своите први фудбалски чекори ги напрваил во младинските категории на локалниот клуб ''Барио Обреро''. Но тој не останал тука премногу долго пред неговиот талент да го открие локалниот скаут Даниел Лопес кој го убедил да му се приклучи на младинскиот тим на Насионал Монтевидео на возраст од само 14 години.
Единствена назнака за состојки

Единствена назнака за состојки (|Unique Ingredient Identifier, UNII) — систем на азбучнобројчени назнаки на Системот за заведување на супстанции (SRS) во надлежност на Управата за храна и лекови (FDA) и Фармакопејата на САД (USP).
Системот им дава трајни и единствени назнаки на супстанциите во производи како лекови и биолошки преработки. За секоја супстанција има запис со опис на молекуларната структура, претставена на дводимензионална рамнина. Во случаите кајшто отсуствува молекуларна структура (на пр. ботанички материи), UNII е определен со описни информации.
Со системот раководи посебен одбор од членови на управата и фармакопејата.
1 Примери
Назив, UNII
Метадон хидрохлорид, 229809935B
Метадон, UC6VBE7V1Z
Вода, 059QF0KO0R
Асен Симитчиев

Асен Симитчиев (роден во Скопје, 24 ноември 1916 — 1996) — македонски универзитетски професор и политичар.
1 Животопис
Основно и средно образование завршил во Скопје. Дипломирал на Правниот факултет во Белград во 1939 година. За време на НОБ, тој бил делегат на Првото заседание на АСНОМ во 1944 година.
Докторирал во 1960 година, на Економскиот факултет во Скопје, на тема: „''Економско-политичките фактори кои упатуваат на решавање на проблемот на недостатно развиените подрачја во ФНРЈ''“. За доцент бил избран во 1953 година, за вонреден професор во 1961 година и за редовен во 1966 година, на Правно-економскиот, односно на Економскиот факултет во Скопје. На Правниот факултет предавал социјализам со економика на СФРЈ, како хонорарен наставник.
Бил републички пратеник, помошник министер за индустрија, потпретседател на Планската комисија на НРМ, помошник претседател на Стопанскиот совет на НРМ, заменик-министер за индустрија и градежништво, секретар на Секретаријатот за општи стопански работи на НРМ, член на Извршниот совет на НРМ, секретар на Секретаријатот за труд, потпретседател на Извршниот совет на СРМ, претседател на Советот за стопанство на ИС, претседател на Стопанската комора на СРМ.
Покрај тоа, бил претседател на Сојузот на економистите на Македонија, претседател на Одборот за научно-истражувачки работи и развој при Сојузната стопанска комора, член на Претседателството на СК на ССРНЈ, сојузен пратеник, член на Уставотворната комисија на Сојузната скупштина, претседател на Комисијата за ревизија и кодификација на прописите од секторот на прометот во земјата и во странство, член на Одборот за општествено-економски односи во Сојузната скупштина, член на Сојузниот економски совет, член на Советот за координација на научните дејности и др.
Никола Караколев

Никола Караколев (роден 24 август 1987 во Куманово) — македонски кошаркар и бивш репрезентативец. Тој игра на бековската позиција во Еуро Никел 2005.
1 Животопис
Никола Караколев иако е роден во Куманово, тој бил израснат во Штип.
2 Клупска кариера
Во сезоната 2006/07, Караколев продолжил во редовите на МЗТ Аеродром. Сезоната 2007/08, Никола ја започнал во МЗТ Аеродром. Но за втората полусезона од Лигата, тој се преселил во Работнички. Во сезоната 2008/09, Караколев со Работнички, станал првак во Првенството и вицепрвак во БИБЛ 2008/09. За сезоната 2009/10, Караколев потпишал за Торус. Со Торус, Никола станал вицепрвак во Купот 2010. Во Торус, Караколев продолжил и во сезоната 2010/11. За сезоната 2011/12, Никола останал во Торус. Откако Торус се распаднал, Караколев заминал во второлигашот Гоце Делчев од Штип, таму започнувајќи ја второлигашката сезона 2012/13. Но во јануари 2013 година, се преселил во Лирија и таму ја завршил Првата лига 2012/13.
Во Лирија продолжил и во сезоната 2013/14. Тогаш, Караколев со Лирија станал вицепрвак во Купот 2014. Во сезоната 2014/15, Караколев заиграл за новиот прволигаш Гоце Делчев. Поради распадот на Гоце Делчев, Караколев потпишал за второлигашот Шкупи и таму ја започнал сезоната 2015/16. Таму не останал долго и во декември 2015 се преселил во Куманово. Таа сезона, Караколев со Куманово бил вицепрвак во Првенството. Сезоната 2016/17 ја минал во кумановскиот клуб, откако го обновил договорот. Во сезоната 2017/18, Караколев продолжил да настапува за Куманово.
За сезоната 2018/19, Караколев се преселил во редовите на Кожув. Караколев ја променил средината и потпишал за Еуро Никел 2005 за сезоната 2019/20. За сезоната 2020/21, во почетокот на јуни 2020 година, тој започнал да преговара со Еуро Никел. На крајот на јуни, тој го потпишал договорот на една сезона со кој ја продолжил соработката со Еуро Никел.
3 Успеси
3.0.1 Работнички
*Прва македонска лига (1) : 2008/09
3.1 Признанија
*Најдобар кошаркар од Куманово за 2017 година* Почесно споменување во сезоната 2018/19
Џоване Елбер

Елбер де Соуза (роден на 23 јули 1972) попознат како Џоване Елбер, е поранешен бразилски фудбалер кој играл како напаѓач.
Како мошне плоден голгетер во разни клубови, Елбер вооглавно кариерата ја поминал во Германија, посебно успешен бил играјќи за Бајерн Минхен (шест целосни сезони), постигнувајќи вкупно 133 голови во Бундеслигата на 260 натпревари за три клубови.
Борково (Мазовско Војводство)

Борково (|Borkowo) — село во општината Нашелск во Новодвурскиот Округ на Мазовското Војводство, средна Полска.
Во селото има место на презимување за патки, лабеди и црни корморани.
1 Историја
Во средниот век село имаше името ''Боруково'' (|Borukowo) и живееше тука род на Боруковски. Во време на Полско-болшевичката војна е имала победна од Полска Битва кај Борково во 14 и 15 август 1920г.
Скопско (цреша)

Скопско цреша — сезонско пиво што се произведува од страна на Пивара Скопје. Скопско цреша се состои единствено од природни состојки, содржи арома и сок од цреша и има 4 % алкохол. Ова пиво има уникатна производствена технологија во која аромата и сокот од цреша се додаваат во текот на производството на пивото. Карактеристично е по својот слатко-киселкаст вкус на цреша, интензивната незаборавна црвена боја и густата пена.
Скопско цреша започнало да се произведува во 2015 година.
Златен даб (темно)

Златен даб (темно) или златен даб дарк — темно пиво од Прилепска пиварница. Создадено според германска традиционална рецептура на најголемите пивски мајстори за темно пиво, Темниот златен даб се одликува со специфичка арома, текстура, неодолив балансиран вкус на карамела, мирис на кафе и деликатен чоколаден финиш.
Темниот златен даб е производ на стратешко партнерство на Прилепска пиварница со Кухел бауер, една од најстарите и најреномирани германски пиварници, со своја традиција која потекнува од XIV век.
1 Наводи
Adeva

Adeva (на кирилица Адева) — македонска стартап компанија која работи со софтверски компании и технолошки стартапи. Основната услуга на компанијата е помош при создавање или проширување на програмерски тимови со дистрибуирани програмери (софтверски инженери, дизајнери и инженери за контрола на квалитет). Компанијата има детален процес на избор и оценка на талентите со кои работат, а особен акцент ставаат на личните одлики на талентите.
Компанијата има започнато и поддржано бројни иницијативи за развој на технолошкиот и еко-системот на стартапи во Македонија, како на пример Femalebootcamp, GoogleIO и Hacktoberfest.
1 Историја
Adeva е основана во јануари 2015 година од двајца софтверски инженери со цел поврзување на локалните таленти со врвни стартапи од САД, но подоцна се имаат проширено и на пазарот во Европа.
Во ноември 2016, компанијата била издвоена како компанија на иднината од страна на локалниот медиум Reborn.
Александар Штерјов

Александар Штерјов (роден 15 мај 1986 во Скопје) — македонски кошаркар и бивш репрезентативец. Тој игра на центарската позиција во Кожув.
1 Клупска кариера
За сезоната 2006/07, Александар настапувал во МЗТ Аеродром. Во сезоната 2007/08, Штерјов ја минал во редовите на второлигашот Торус. Таа сезона, Штерјов со Торус станал второлигашки првак и бил унапреден во Првата лига. И во следната сезона, Штерјов продолжил да настапува во Торус. Сезоната 2009/10, Штерјов ја започнал во новиот прволигаш Плејмејкер Кубус. Но за време на полусезоната, Штерјов се преселил во Вардар, екипа која подоцна отпаднала од елитата. Следната сезона ја минал Втората лига со Вардар, каде станувајќи првак, се вратил во Првата лига. Сезоната 2011/12, Штерјов ја започнал во Вардар, но на полусезоната се преселил во МЗТ Аеродром. Токму со МЗТ, Штерјов станал првак во Купот 2012 и Првенството. За сезоната 2012/13, Штерјов заиграл за Кожув. Таа сезона, тој заедно со Кожув, станал вицепрвак во Лигата. Следната сезона, Александар ја продолжил соработката со Кожув.
Во август 2014 година, Александар станал играч на Куманово 2009. Таа сезона, Штерјов повторно станал вицепрвак во Првенството. За сезоната 2015/16, Штерјов повторно потпишал за Кожув. Следната сезона, Штерјов продолжил во гевгелискиот клуб. Во сезоната 2017/18, Александар повторно заиграл за Куманово. За сезоната 2018/19, Штерјов се преселил во редовите на Кожув по третпат. Штерјов ја променил средината и потпишал за АВ Охрид за сезоната 2019/20. Но пред самиот почеток на сезоната, откако АВ Охрид најавил распаѓање на клубот, Штерјов се преселил во Гостивар. За сезоната 2020/21, во средината на јуни 2020 година, тој потпишал едногодишен договор со кој ја продолжил соработката со Гостивар.
2 Успеси
2.0.1 Торус
*Втора македонска лига (1) : 2007/08
2.0.2 Вардар
*Втора македонска лига (1) : 2010/11
2.0.3 МЗТ Аеродром
*Прва македонска лига (1) : 2011/12
*Куп на Македонија (1) : 2012
Пол ван Дајк

''''
Матијас Пол (), подобро познат на неговата сцена со името Пол ван Дајк(; роден на 16 декември 1971 година во Ајзенхитенштат, Источна Германија) е германски диџеј, продуцент и музичар. Тој е еден од првите вистински супер ѕвезди диџеи, Ван Дајк бил првиот изведувач кој ја примил Греми наградата за номинација во новододадената категоријата на Најдобар денс/електронски албум ослободување ''Рефлексии во 2003 година''. Тој бил прогласен за Светски број еден ДИЏЕЈ во 2005 и 2006 година, нешто само што неколку диџеи некогаш го имале постигнато. Исто така тој бил првиот диџеј, именуван за број еден од страна на ''Mixmag'' во 2005 година. Од 2008 година, неговите албуми биле продадени во преку 3 милиони примероци во светот. Пол Ван Дајк многупати има настапено и во Македонија, за последен пат на „Д фестивалот“ во Дојран во 2018 година.
Дуња Ланго

Дуња Фигенвалд Пулетиќ (позната како Дуња Лано, во — во ) — една од најпознатите српски и хрватски водителки, водители и новинари на телевизиските програми во некогашната Југославија.
Работела како водител на РТВ Белград (односно РТС) од 1967 година, па до нејзиното пензионирање во 1999 година. Шест пати била добитничка на новинарската награда Гордана Бонети, наменета за најдобриот радио и телевизиски водител на подрачјето на Југославија, добитничка е на пет Оскари на популарноста на магазинот ТВ Ревија. Во 1981 година и било доделено признание уметник-водител на Србија.
1 Животопис
Дуња Фигенвалд е родена во Загреб на 27 ноември 1941 година, како дете на Ивана Фигенвалд и Љубочке де Гримани. По завршувањето на основното и средно образование, во Загреб се запишува да студира англиски и француски јазик на Филозофскиот факултет. Дипломирала на Филолошкиот факултет во Белград на одсекот за англиски јазик и книжевност. Како дете се занимавала со балет во балетската школа во Загреб и била постојан член на Пионирскиот театар. Во текот на средношколските денови почнува да се занимава и со глума.
Од 1960 година до 1967 година работи во РТВ Загреб, а потоа се преселува во Белград каде сѐ до 1999 година работи во РТВ Белград. Работела како водителка на информативна програма, како и на културно-забавната програма РТС. Водела и телевизиски пренос на музички фестивали, како и квизови во чија реализација учествувала и како соработник. Во 1977 година на својата програма ја претставува ЈРТ на основачкото собрание на светските водачи во светот во рамките на меѓународниот ТВ фестивал во Монте Карло. Го води, а потоа ги уредува и евровизиските емисии.
Од декември 1995 година до април 1999 година е уредник и на водителската емисија Моден магазин. Глумела и во филмовите Мојата луда глава и Без Бомбаши.
Умира на 19 ноември 2015 година во својот дом во Белград кога имала 74 години.
Поделок (Италија)

'Поделок или фракција (|frazione; мн. ''frazioni'') — вид управна единица во Италија, поситна од општината (''comune''). Единицата постои и во Швајцарија и Сан Марино (каде се нарекува „курација“).
1 Опис
Поимот обично се однесува на селата околу поголемо населено место кое има улога на општинско седиште. Поделбата на општината е незадолжителна — некои општини немаат поделоци, а некои имаат десетици. Општината обично е наречена по седиштето, со извесни исклучоци.
Во практика, највеќето поделоци се мали села или заселоци, а напати и маала. Мошне малите населби често не се поделоци, туку месности (''località''). Поретко, еден поделок може да биде понаселен од општинското седиште; во овие необични случаи управата е сместена во поделокот, а седиштето го задржува статусот.
2 Историја
Голем дел од поделоците се создадени фашистичко време, кога се направени напори за рационализација на управните единици. Некои поделоци се поранешни општини чии прилики во меѓувреме се измениле.
3 Управа
Според постојниот закон, градоначалникот може да задолжи општински советник со управни полнимоштва врз некој поделок. но општински советник.
Покрај советодавната улога, во многу општини поделоците имаат свои чиновници и водење своја евиденција, но не и граѓанската.
4 Поврзано
* Административна поделба на Италија
Благој Хаџи Панзов

Благој Хаџи Панзов (роден во Велес, на 18 декември 1911) — македонски правник и комунистички активист.
1 Животопис
Завршил право и работел како стажант-адвокат. Во 1938 година е дел од делегацијата од Вардарска Македонија на чело со Димитар Ѓузелов, која се среќава во Белград со д-р Влатко Мачек, водач на хрватското национално движење и главен претставник на здружената опозиција во Југославија.
Во текот на НОБ бил член на Акциониот народно-ослободителен комитет (АНОК) и како член на АНОК, заедно со Киро Глигоров го напишал Приговор кон Манифестот на Главниот штаб на НОВ и ПОМ. На 30 април 1944 година е избран за член на Иницијативниот одбор за свикување на АСНОМ. Учествува како делегат на Првото заседание на АСНОМ на 2 август 1944 година.
По Ослободувањето станува помошник на јавниот обвинител на Југославија. Во 1947 година е назначен за секретар и советник во југословенската амбасада во Софија, но подоцна е отстранет од службата. Во април 1949 година Јосип Броз Тито во политичкиот реферат пред Третиот конгрес на Народниот фронт на Југославија, за Хаџи Панзов пишува:
Кој е Благој Хаџи Панзов? Син на една ситнобуржоаска фамилија од Велес, која уште пред војната беше чисто бугарофилска. Тој самиот го покажувал на Белградскиот универзитет своето бугарофилство. Во 1942 година тој положил адвокатски испит во Софија, при фашисткичкиот режим. Неговите браќа му Страхил и Петар се познати приврзаници на Ванчо Михајлов и беа соработници на окупаторот...
Во декември 1949 година е обвинет во процесот против Трајчо Костов. Осуден е на 15 години строг затвор и глоба од 300.000 лева. Помилуван е во октомври 1955 година.
2 Поврзано
* Ганчо Хаџи Панзов
* Петар Хаџи Панзов
3 Наводи
Шумски пожари во Атика (2018)

Серија шумски пожари ја зафатиле Грција во јули 2018 година. На 24 јули, потврдено било дека има 74 жртви. Пожарите се сметаат како втора природна катастрофа што е регистрирана во Грција во последните 70 години, после земјотресот во Атина во 1999 година кој усмртил 143 луѓе. Повеќе од 700 жители биле евакуирани или спасени од жариштето на морското село Мати, каде спасувачите пронашле 26 тела заглавени на само неколку метри од морето, прегрнати кои изгореле во пожарот.
Алмерија (покраина)

Алмерија (|Provincia de Almería) — покраина во автономната заедница Андалусија, Шпанија. Се граничи со покраините Гранада, Мурсија и Средоземното Море. Седиште е истоимениот град Алмерија.
Покраината зафаќа површина од и брои 701.688 жители (2014). Управно е поделена на 102 општини.
1 Географија
Највисок планински венец во покраината е Сиера де Лос Филабрес, долг 50 км. Во покраината се наоѓа најсувото подрачје во Европа — природниот парк „Кабо де Гата-Нихар“. Сушните предели се особено значајни за филмската индустрија, и тука во 1960-тите се снимени разни вестерни, како што се ''За грст долари'', ''За долар повеќе'' и ''Добриот, лошиот и грдиот''. Подоцна на ова место се снимени и филмовите ''800 куршуми'', ''Конан Варваринот'', ''Индијана Џонс и последниот крстоносен поход'', ''Лоренс од Арабија'' и ''Патон''.
Најголема река во Алмерија е Андаракс, а најголема водна површина е вештачкото езеро Бенинар, изградено за потребите на стаклениците.
2 Стопанство
Најважната стопанска гранка е земјоделството, особено градинарски култури во стакленици. Секоја година се извезуваат милиони тони зеленчук во Европа и други континенти. Значајна улога има и туризмот поради сончевото време и привлечните места како Рокетас де Мар, Агвадулсе, Алмеримар, Мохакар, Вера и Кабо де Гата.
2.1 Индустрија
Најразвиена индустриска гранка е вадењето и обработката на мермер од каменоломите во подрачјето на планината Сиера де лос Филабрес, и тоа од Макаел Вјехо до Черкос, Лихар и Кобдар, кои даваат преку 1,3 милиони тони. Обработката на мермер е во значаен подем, особено околу Канторија, Финес, Олула дел Рио и Пурчена во долината Алто Алмансора.
2.2 Наука
Во Алмерија работи една од најважните астрономски центри во Шпанија — германско шпанската опсерваторииии „Калар-Алто“.
Во Табернас има истражувачки центар за сончева енергија и голем стројтрој од сончеви плочи наречен „Алмериска сончева платформа“ (''Plataforma Solar de Almeria'').
Во Кабо де Гата работи центар за индустриско истражуввање на француското претпријатие „Мишлен“.
3 Поврзано
*Список на општини во Алмерија
Апендицит

Апендицит е воспаление на апендиксот. Најчест причинител е опструкција на апендиксот од фекална маса, меѓутоа во некои случаи настанува воспаление и без опструкција. Чести симптоми се болка во десниот долен дел на абдеоменот, наузеа, повраќање и намален апетит. Сепак, околу 40% од пациентите ги немаат овие типични симптоми. Како што ткивото станува воспалено, настанува оток, снабдувањето со крв е компромитирано, и бактерии може да пролиферираат во ѕидот. Нетретиран, апендиксот може да пукне и да ја ослободи својата содржина во перитонеумот, што претставува животозагрозувачка ситуација.
Фарадеева константа

Фарадеева константа, симбол – константа во физиката и хемијата која ја претставува величината на електричен полнеж на мол електрони. Името го добила по Мајкл Фарадеј, а нејзината прифатена вредност е:
''F'' = 96 485,3383(83) C mol<sup>−1</sup>
Фарадеевата константа има прост однос со две други физички константи:
:<math>F\,=\,eN_{A}</math>
каде
''e'' ≈ 1,60217662 кулони
''N<sub>A</sub>'' ≈ 6,02214086 mol<sup>−1</sup>''N''<sub>A</sub> е Авогадрова константа (односот на бројот на честички, ''N'', кој нема единица мерка, со количината супстанција, ''n'', во молови), и ''e'' е елементарен полнеж или величина на полнежот на еден електрон.
Фарадеевата константа често се користи во електролизата. Количината полнеж во кулони може да се подели со Фарадеевата константа за да се најде количината (во молови) на елементот кој бил оксидиран.
Вредноста на ''F'' прво биле одредена со мерење на тежината на количината сребро наталожено при електрохемиска реакција при која биле мерени електричната струја која поминува, времето во кое поминува и користејќи ги Фарадеевите закон за електролиза. Истражувањата продолжуваат за изнаоѓање на посигурни начини за определување на поврзаните константи ''F'', ''N''<sub>A</sub> и ''e''.
1 Поврзано
* Фарадеев кафез
* Фарадеева ефикасност
* Фарадееви закони за електролиза
* Фарадеев закон за индукција
* Фарадеев цилиндар
Рисер-Ларсеново Море

Рисер-Ларсеново Море (|Riiser-Larsen Sea) — рабно море на Јужниот Океан над Источниот Антарктик и јужно од Индискиот Океан. Се протега од Астридскиот Срт на запад до Гунерусовиот Срт и гребенот Кајнанмару на исток.
Се граничи со Лазаревото Море на запад и Космонаутското Море на исток, опфаќајќи го просторот помеѓу 14° и 30° ИГД. Северната граница ја исцртува 65. јужен напоредник.
Јужно од ова подрачје се сместени Брегот на Принцезата Астрид и Брегот на Принцезата Рагнхилда во рамките на Земјата на Кралицата Мод. Во западниот дел се протега Лазаревата Ледена Плоча, а источно се ледените пристаништа Ерскин и Годел, како и поранешната белгиска станица „Крал Бодуен“.
1 Име
Морето е наречено во Советската антарктичка експедиција од 1962 г. во чест на норвешкиот воздухопловен пионер и поларен истражувач Јалмар Рисер-Ларсен (1890–1965), но ова име не е признаено од Меѓународната хидрографска организација (МХО), туку се води само во советски и руски карти.
2 Поврзано
* Рисер-Ларсенова Ледена Плоча
* Рисер-Ларсенов Полуостров
Салата од тестенини

Салата од тестенини е јадење кое се приготвува со еден или повеќе видови на тестенини и обично се сервира ладна, прелиена со оцет, масло или декорација од мајонез. Најчесто се послужува како предјадење, салата или главно јадење. Најчесто оваа салата се смета за пролетно или летно јадење, но може да се сервира во секој период од годината.
1 Состојки
Состојките со кое се приготвува ова јадење се разликуваат според регионот, ресторанот, сезоната и начинот на подготовка. Салатата може да биде токлу едноставно подготвена само потребни се ладни макарони кои ќе бидат изешани со мајонез, или неколку видови на тестенини прелиени со оцет и најразлични видови на природни, конзервирани или подготвени производи. Најразлични видови на тестенини може да се користат. Може да се додаде зеленчук, сирење или кашкавал, јаткасти плодови, зачини, месо, пилешко или морски плодови. Брокула, морков, пченка, краставица, маслинки, кромид, грав, леблебија, пиперка и пармезан или фета сирење, кои се популарни состојки особено во северноамериканските ресторани и барови.
2 Подготовка
Често се препорачува по варењето на тестенинте да се исплакнат пред да се сервираат. Причината е да се спречи од тоа пастата да стане леплива. За ладна салата, тестенините може да се исплакнат во ладна вода затоа што потоа и така слатата треба да се јаде ладна. Може да се користи и топла вода, но нема потреба. Алтернатива е да се додаде масло (како што е на пример маслиново масло) во тестенините, или по варењето или додадете го за време на варењето на тестенините во водата во која се варат. Тестенините, со самото додавање на маслото нема да се залепат бидејќи има додадено масло.
3 Мааркетинг
Во австралиската и новозеландската кујна, салатите од тестенини се многу популарни особено во деведесттите кога било прикажано на маркетинг дека тестенините се достапни во супермаркетите насекаде низ Австралија и Нов Зеланд. Се состојат од парчиња варен тестенини (или долгнавеста или во вид на школки) прелиена со мајонез и парчиња морков, вид на бела пиперка, и понекогаш целер. Слично е на начинот на кој Американците ја приготвуваат салатата од макарони.
4 Галерија
Географија на Замбија

Замбија е континентална држава сместена во јужниот дел на Африка, на исток од Ангола. Државата има вкупна површина од 752.618 квадратни километри (малку поголема од Франција), од кои 9202 км2 се вода.
1 Граници
Замбија има вкупно 5 664 километри долга копнена граница, и таа се граничи со: Ангола во должина од 1110 км, Демократска Република Конго 1.930 км, Малави 837 км, Мозамбик 419 км, Намибија 233 км, Танзанија 338 км, Зимбабве 797 км и Боцвана помалку од 1 км.
2 Клима
Замбија има тропска клима, изменета поради висината на земјата. Постои дождовна сезона која трае од октомври / ноември до март / април.
3 Релјеф
Релјефот на Замбија е претежно високо плато, со некои ридови и планини чија висина се движи од 1000 до 1500 метри, испресечена со длабоки речни долини и тектонски канали. Најниската точка во државата е реката Замбези, на 329 метри надморска височина, а највисока е Мафинга Централ на Мафинга Хилс, на 2,339 метри надморска височина. Замбија е континентално затворена земја која на копно се граничи со Зимбабве на југ, граница поделена со Викториините Водопади, ДР Конго на север, Танзанија на североисток, Малави на исток и Мозамбик на југоисток. Општата топографија на земјата се одликува со подигнати плантажни површини. Општата позиција на државата е насочена од Запад кон Исток од басенот на Калахари.
4 Водни површини
Главниот речен систем во Замбија, го формира реката Замбези со нејзините притоки - реките Луангва и Кафуе - го сече платото, формирајќи длабоки долини и водопади, како што се познатите Викториини Водопади, на јужната граница со Зимбабве. Викториините Водопади, иако не се ниту највисоки ниту најшироки водопади во светот, не тврди дека се најголемиот водопад во светот врз основа на ширината од 1.708 метри и височина од 108 метри. Мочуриштето кое го опкружува езерото Бангвелу и пасиштата во саваната, со шумски и родезиски тикови шуми покриваат голем дел од југозапад (иако тие се намалуваат со големината, бидејќи растечката популација бара повеќе земја). Покрај Бангвелу други поголеми езера во Замбија се Мверу, Тангањика и Кариба.
5 Население и градови
Според пописот во 2016 година, Замбија има 16.591.390 жители. Главен град е Лусака кој има околу 1,2 милиони жители. Други поголеми градови се Ндола (550.000), Китве (500.000), Кабве (260.000), Чингола (240.000) и др.
Барограф

Барограф – метеоролошки инструмент за регистрација на промените на атмосферскиот притисок. Работи на принципот на барометар кому му е додаден уред за регистрација.
1 Видови барографи
Како и барометрите, барографите се делат на метални и барометри со жива.
1.1 Метален барограф
Металниот барограф според Ришар се состои од неколку споени анероидни капсули со кои е поврзана писалката. Промените на притисокот вршат промена на димензиите на капсулите и писалката ги бележи промените на хартиена лента обвиена околу валјак. Валјакот многу бавно ротира со помош на сатен механизам и на овој начин се добива постојан запис.
Валјакот се врти еднаш дневно или еднаш седмично, зависно од изведбата на уредот. Добиената крива се нарекува барограм.
1.2 Живин барограф
Живините барографи се поточни. Тие имаат пливка на површината на живата споена со писалката. Површината на живата ја менува висината зависно од атмосферскиот притисок. Постојат и конструкции на живини барографи на принципот на вага, или отчитување на висината на живата на фотоелектричен или фотографски начин.
2 Употреба
Барографот се користи во метеоролошки станици, а при аеролошки мерења тој е составен дел на метеорографот. Исто така се користи и во авионите за мерење на висината.
3 Поврзано
* Барометар
Супа во чаша

Супа во чаша е инстант супа, производ под различни брендови насекаде низ светот. Супата се продава во кеси со прашок што може да се истури во кригла или чаша, која потоа се полни со вода и се врие и се меша.
Во САД и Канада производот е произведен и продаден од брендот Липтон на Униливер и во Австралија под брендот ''Континентал''. Во Обединетото Кралство производот се продава како ''Batchelors'' супа во чаша, бренд кој сега е во сопственост на ''Premier Foods''. Во Холандија се продава под брендот ''Unox''. Во Јужна Африка, Шведска, Белгија, Данска, Германија и Полска се продаваат под брендот ''Knorr''.
Вкусовите вклучуваат ''минестрон'' (густа супа која содржи зеленчук и тестенини), ''пилешки нудли'', ''доматно пире'' и ''пилешко'' и ''зеленчук''. Ниско калорични верзии исто така се продаваат во Обединетото Кралство, под името ,,Слим супа“ и вклучуваат сосема различни вкусови, исто како средоземниот домат. Во 2007 година се појави воведувањето на "Екстра супа во чаша", поединечни кесички од супа и тестенини продадени во различни вкусови, вклучувајќи сирење и брокула (со талјателле), пилешко и печурки (со тестенини), минестрон и танчев салса.
1 Состојки
Батероровата екстра ''минестрон'' супа во чаша со 'тестенини'' ги содржи следниве состојќи:  вода, тестенини (18%), Зеленчук (5%) (Морков 2%, кромид, грашок (0.5%), праз) пченкарен скроб, компир скроб, шеќер, сол, арома, гликозен сируп, засилувачи на вкус (''мононатриум глутамат'', динатриум-рибонуклеотиди, магдонос, екстракт од квасец, хидрогенизирано растително масло).
2 Плурализација
Граматичарите тврдат дека е точна множинската форма на супа во чаша. Некои веруваат дека точната форма е „супа во чаши“, додека други натпреварувања дека е регистрираната трговска марка на  точната форма е „супи во чаша“ (на пример, во „Рејес“ и „Мортимер“, „След во престој“)..
3 Во популарната култура
"Супа во чаша" има видливо место во скиците "Ридс" и "Мортимер" "След во резиденција" и "Слејд на одмор", при што бендот е страстен потрошувач на инстант супа.
Барометар

Барометар – направа за мерење на воздушниот притисок, со извесно приспособување може да ја мери и надморската височина.
Италијанскиот научник Галилео Галилеј во 1640 година докажал дека воздухот има тежина. Во 1644 година Еванџелиста Торичели ја одредил тежината на атмосферскиот воздух. Исто така утврдил дека промената на притисокот на воздухот ја менува висината на живиниот столб. Со тоа биле дадени основите на барометарот.
1 Видови барометри
Според начинот на работа постојат два вида барометри: метални и со течност.
1.1 Барометар со течност
Барометрите со течност често користат живин столба за мерење според Торичелевиот принцип. Тоа е стаклена цевка која е затворена на едниот крај, а на другиот крај потопена во сад со жива (кој е отворен за дејство на атмосферскиот притисок). Притисокот на воздухот ја притиска живата во садот и ја тера во тесната стаклена цевка толку повеќе колку што притисокот е поголем. На цевката е означена скала, од која директно се отчитува притисокот на атмосферскиот воздух. Може да се рече дека тежината на живиниот столб одржува рамнотежа со притисокот на воздухот.
Над живата во цевката се наоѓа безвоздушен ''Торичелиев простор'' (вакуум), па истиот не влијае на висината на живиниот столб. На ниво на море висината на живиниот столб е околу 760 милиметри.
Скалата е означена во милиметри жива, бари, милибари, или паскали. На висината жива во мала мера влијае и температурата, што се зема во обѕир кај професионалните уреди.
Конструкцијата на овие барометри може да биде различна, со сад со жива, само со свиена цевка, со подвижен и неподвижен сад, итн.
1.2 Метален барометар
Металниот барометар се нарекува и анероид или холостерик. Најчести се Бурдоновите и Видиевите конструкции. Основен елемент на Видиевиот барометар е анероидна вакуумска метална капсула која ги менува своите димензии под влијание на атмосферскиот притисок. Преку механизам овие промени се пренесуваат на стрелка која ја покажува вредноста на скалата. Анероидната капсула има внатрешна пружина.
Бурдоновиот барометар е еластична сплескана и спирална вакуумска комора од гума или сличен материјал. Притисокот го свива цевчето и ова придвижување преку механизам се пренесува на стрелката на скалата.
Металните барометри се добри за мерење на промените на притисокот, но вредностите не се точни како кај живините. Заради лесното ракување и отпорноста се користат во авионите за мерење на висината и за одредување на приближната надморска височина кај други уреди.
2 Поврзано
* Барограф
Пржена пченка

Пржената пченка, е закуска која е направена од печена или пржена пченка. Во некои предели на Јужна Америка, вклучувајќи ги и Перу и Колумбија, e  позната како ''cancha''.
1 Подготовка
Пченкарните јатки се подготвуваат со натопување на целата пченка во вода три дена, потоа се пржи во масло додека не е тврда и кршлива. Кернелите се натопени во вода бидејќи се намалуваат за време на процесот на собирање и чистење, а рехидрацијата ги враќа во нивната оригинална големина.
2 Историја
Албер Холовеј од Оукланд, Калифорнија, во 1936 година ги претставил пченкарните јатки во САД. Тој првично ги продал на сопствениците на таверни за да им се даде бесплатно на нивните патрони како закуска што би била одлична со пиво, нарекувајќи ги ''Олин Браун Југ Тост'' пченка.
3 Видови и брендови
3.1 Пченкарни јатки
Холовеј подоцна го преименувал својот производ Пржена пченка. Откако Холовеј и неговите синови Морис и Рич дознале за раса од пченка од Куско, Перу (често нарекувана Кузко пченка), која пораснала во големи кернели (некои вели дека биле поголеми од монета од САД), компанијата истражувала развој на хибрид на куско Куско, кој може да се одгледува делотворно во Калифорнија. По една деценија на истражување, компанијата претстави Пржена пченка направена со хибридна сорта во 1964 година. Пржената пченка  што се продаваат на пазарот денес не е повеќе од големината на пченка од Куско.
Најпопуларниот бренд, Пржена пченка беше во сопственост на оригиналната семејна компанија Холовеј, додека компанијата не беше купена од Набиско во 1998 година. Пржената пченка е регистрирана трговска марка на Kraft Foods. Таа е достапна во пет вкусови: Оригинален, BBQ (со вкус на скара), Чиле Пиканте со Лимон, ранчот и Џалапено Чеддар.
3.2 Пченка ник
Филипинската варијанта на пржена пченка е корник. Во споредба со американската сорта, парчињата од пченка а се обично помали и појасни. Лукот е најчестиот вкус на корник, и со други вообичаени вкусови, вклучувајќи: чили сирење, адобо, скара, лехон манок (исто така познат како печено пилешко) и слатко. Главните брендови вклучуваат ''Boy Bawang'' (буквално „луково момче“ на тагалски, најчесто се продаваат во мали пакети), пченка битови и сафари.
Популарна разновидност на корник е полесниот чихаррон, сличен на чичаррон, полупопукнат стил на корник со користење на лепкава пченка од регионот Илокос кој се третира со вар пред пржење.
3.3 Дијана
Дијана, компанија за закуски во Ел Салвадор, прави разновидни грицки како пржена пченка. Овие се нарекуваат ''elotitos'' на шпански, или крцкав пченкарен гриз. Доаѓаат во различни зачини, како што се Лимон, Сирење и Чили, и Скара. Тие се продаваат низ Средна Америка.
Македонски работи

Македонски работи (полн наслов: ''Македонски работи - јазик, литература, историја, нација, држава'') — обемно дело систематизирана збирка на еднодецениските научни истражувања и јавни настапи, на академикот Блаже Ристовски, објавувани во зборници и во списанија на МАНУ или надвор, а некои и дотогаш воопшто ненапечатени, што се однесуваат на јазикот, литературата, нацијата и државата на Македонија. Научните истражувања и текстови се подредени во пет делови, насловени: Преродбенски процеси и пројави, Историја и државност, Јазик и литература, Пак Мисирков и Македонски работи - Документи - аргументи. Сите написи се систематизирани обработувајќи настани, процеси, личности - домашни македонски национални дејци и странски учени и дејци, организирани македонски национални движења и нивната дејност во однос на македонската национална идеја и тоа во историски след и рамка почнувајќи од македонската национална преродба од средината на XIX век па сè до денешни современи настани по независноста на Македонија во кои е учесник и самиот автор како на пример првата влада на независна Македонија од 1991, Форумот за Македонија 2001, создавањето на првата Македонска енциклопедија од 2009.
1 Наводи
Интринзичен фактор

Интринзичен фактор е гликобелковина која ја создаваат париеталните клетки во желудникот. Таа е неопходна за апсорпција на витаминот Б12 во илеумот. Кај луѓето, белковинскиот дел на гастричниот интринзичен фактор е енкодиран од ''GIF'' генот.
Златко Далиќ

Златко Далиќ (роден на 26 октомври 1966 година) — хрватски фудбалски тренер и поранешен фудбалер, кој играл како дефанзивен играч за врска.
Тој во моментов е селектор на хрватската фудбалска репрезентација, која ја предводел до финалето на Светското првенство 2018 во Русија, каде загубиле од Франција.